alexandrainst/scandi-wiki huggingface dataset:
Russesvalerot

Russesvalerot (Vincetoxicum rossicum) er en flerårig urt i gravmyrtfamilien. 

Stenglene er 60–200 cm lange, og vekstformen kan være opprett, slyngende, krypende eller klatrende. Bladene er motsatte, 7–12 cm lange, 5–7 cm brede, helrandede, tilspissede, eggformede til elliptiske og hårete langs bladranden og på nervene under. Bladstilken er 5–20 mm lang. Blomstene er 5–7 mm i diameter, rosa eller rødbrune og sitter 5–20 sammen i klaser i bladhjørnene. Den befruktede blomsten utvikler seg til to 4–7 cm lange belgkapsler med mange hårete frø.

Russesvalerot vokser naturlig i europeisk Russland og Ukraina. Her vokser den i skogsteppe, steppe, raviner og kratt. Den er en skadelig invaderende art i sørøstlige Canada og nordøstlige USA. Planten danner tette bestander som kveler annen vegetasjon og reduserer biologisk mangfold. Den finnes i skog og på beitemark, gamle åkrer, juletreplantasjer, elvebredder og ruderatmark. Den foretrekker veldrenerte, steinete steder med kalkholdig grunn. I Canada forsøker en å bekjempe planten ved å sette ut det europeiske nattflyet Hypena opulenta.

I Europa er naturaliserte bestander mest kjent fra Norge. Russesvalerot finnes i Norge rundt Oslofjorden og er etter 1950 blitt svært vanlig på øyene i fjorden der den invaderer mange naturtyper. I Fremmedartslista 2018 er arten vurdert til å ha svært høy risiko. Man frykter at den skal ødelegge lokaliteter med rødlistede arter som aksveronika, smaltimotei, nikkesmelle, dragehode, stjernetistel og bakkekløver.

Galleri

Litteratur

Eksterne lenker 
 

Gravmyrtfamilien
Høyrisikoarter på fremmedartslista
Jens Bing

Jens Bing (født august 1618 i (nærheten av) Trondhjem, død 10. oktober 1751 i København) var en dansk-norsk lege som virket under Frederik IV og Christian VI. 

Han var sønn av byfogd og rådmann Jens Bing (1613–93) og hustru Clara. Jens Bing utdannet seg først som apoteker og var i noen år ved aptoteket i Ribe. Han fikk heretter lyst til å studere medisin og ble i 1705 immatrikulert ved Københavns Universitet, hvoretter han var alumnus på Borchs Kollegium sammen med Ludvig Holberg. Han ble heretter medikus ved flåten og i 1712 tok han den medisinske doktorgrad. Han nøt en del anseelse og var således livmedikus hos grev Danneskjold-Laurwigen og andre fornemme menn. 

I 1726 ble Jens Bing kanselliråd, 1727 justisråd og i 1746 etatsråd. Han var ugift og bodde en del år hos historikeren Hans Gram, med hvem han hadde felles husholdning. Bing døde 10. oktober 1751 og ble begravet i Vor Frue i København. Han testamenterte sin formue til Universitetet og andre stiftelser og som takk derfor satte Universitet en stor minnetavle i marmor med forgyldte bokstaver opp på en av pillarene ved oppgangen til kirkens kor.

Referanser 

Danske leger
Norske leger
Fødsler i 1618
Dødsfall i 1751
Henrikke Nervik

Henrikke Holm Nervik (født 8. juli 1988) er en norsk fotballdommer. Hun representerer Sportsklubben Trygg/Lade.

Nervik har dømt i Toppserien siden 2012, og ble FIFA-dommer i 2012. Hun har dømt to norske cupfinaler: Avaldsnes mot Stabæk i 2013, og Avaldsnes mot Vålerenga i 2017. Hun har også en cupfinale i 2020 mellom Vålerenga og Lillestrøm.

Henrikke Nervik er datter av fotballdommeren Egil Nervik.

Referanser 

Norske fotballdommere
Landstingets Ombudsmand

Landstingets Ombudsmand er det grønlandske selvstyres ombudsmann, som agerer uavhengig av det politiske systemet. Institusjonen ble opprettet ved en landstingsbeslutning i 1994. Ombudsmannen velges av det grønlandske parlament Inatsisartut og kontrollerer på dets vegne at den offentlige forvaltning under Grønlands selvstyre og de grønlandske kommuner handler i overensstemmelse med gjeldende rett og god forvaltningsskikk.

Landstingets første ombudsmann var den grønlandske jurist Emil Abelsen, som tiltrådte i 1995. Han ble avløst av Vera Leth, som har hatt posten siden 1997.

Referanser 

Ombudsmenn
Etableringer i 1994
Grønlandsk politikk
Apostelkirken i Bergen

Se annet sted for Apostelkirken i København
[[Fil:Magnussonnenes_saga_5_-_G._Munthe.jpg|thumb|«Kong Øystein bygger.» Gerhard Munthes illustrasjon fra Heimskringla.]]
Apostelkirken var tre kirker i Bergen Først ble den lagret i fransiskanernes olavskirke (i dag Bergen domkirke).

Den ble fullført av Magnus Lagabøtes sønner, kongene Eirik II Magnusson (1268–99) og Håkon V Magnusson (1270–1319). Kirken ble i 1302 vigslet av biskop Jørund av Nidaros (–1309) og relikviene flyttet hit, men helt ferdig var den ikke før omkring ti år senere.

Fra 1308 skulle presten ved Apostelkirken være overhode for kongens fjorten kapeller som lå spredd rundt i Norge. Kanniken ved Apostelkirken var Norges rikes kansler. Men i 1314 flyttet Håkon V Norges hovedstad til Oslo, og kongens segl fra Apostelkirken til Mariakirken i Oslo. Kanslerembetet tilfalt dermed en annen.

Apostelkirken ble kalt «kanskje det prektigste gotiske byggverk i Bergen», men ble skadet både ved bybrannene i 1413 og 1476, trolig også under vitaliebrødrenes angrep i 1429. I 1529 påla kong Frederik I av Danmark og Norge (1471–1533) høvedsmannen Eske Bille å få Apostelkirken revet, og rekvirerte steinen til Gottorp slott som da var under oppføring. I stedet brukte Bille den til sin herregård Månstorp i Skåne. 

En del ble også brukt lokalt, for eksempel er klebersteinen i Rosenkrantztårnets peiser og dør/vindusrammer antatt å komme fra klosterkirken.

Referanser 

Tidligere kirker i Bergen
Norske middelalderkirker i stein
Religiøse byggverk fra 1200-tallet
Religiøse byggverk fra 1300-tallet
Bergenhus
1200-tallet i Norge
1300-tallet i Norge
Mona Stenseth Erlandsen

Mona Stenseth Erlandsen (født 13. januar 1986) er en norsk billedkunstner, illustratør, tekstforfatter og gründer født i Fauske (Nordland), i dag bosatt i Porsgrunn (Telemark).

Hennes kunstneriske fokus er å fornye kulturarven, og hun har spesielt fokusert på nisjen rosemaling som en del av hennes uttrykk som billedkunstner hvor hun maler nye uttrykk med gamle teknikker. 

Som gründer eier og driver hun selskapet Emmeselle AS,stiftet 2013. Gjennom nettbutikk og et hundretalls forhandlere selges signerte kunsttrykk og kunstkort basert på hennes håndtegnede strek påvirket av norsk kulturarv, tradisjon og folklore. Hennes illustrasjoner blir omtalt som «erkenorsk pop art» og "moderne nasjonalromantikk" og hun har hatt nasjonal kommersiell suksess med sine forenklede, fargesterke tradisjonelle norske gjenstander fra en typisk norsk barndom, feks. selbuvott, sydvesten og sparken.I TV-produksjonen Eventyrlig oppussing(TV3) ble bildene hennes vist frem i hyttemiljøer rundt i Norge.

Bedriftens atelier og showroom holdt til i Skovveien, Frogner (Oslo) frem til de i 2016 kjøpte rederboligen "Villa Frednes" etter Jørgen Christian Knudsen, Villa Frednes   i Porsgrunn kommune. I dag drives Villa Frednes  som et kunstnerhjem med atelier, galleri og nettbutikk, mens omfattende restaureringsarbeid  med den 1400m2 store eiendommen pågår. Etter ett år med restaurering ble hjemmet delt og vist frem i TV-produksjonen "Herlige hjem" på TvNorge / FEM / Dplay. (Sesong 04, episode 06.)

I perioden 2011-2015 skrev Erlandsen totalt 900 blogginnlegg  for Side2/Nettavisen om å være karrieremamma. 
I 2015 gav hun ut Minneboken – Norsk nostalgi på Aschehoug Forlag i samarbeid med Selma Lønning Aarø. I 2021 slapp hun Liebhaber på eget forlag. 

Hun er gift med Marius Erlandsen og har to barn.

Bibliografi 
 2015: Minneboken - Norsk nostalgi, Aschehoug forlag
 2021: Liebhaber, Emmeselle forlag

Referanser

Eksterne lenker 
 
NRK.no – "Mona vil redde rosemalingen"
 PLNTY magasin – "Er rosemalingen død? Se, den flyr!"
 Villa Frednes, Monas Atelier, verksted og galleri
 Emmeselle på Instagram 
 Villa Frednes på Instagram 
 Innslag om Villa Frednes på Sommeråpent, NRK

Norske billedkunstnere
Norske illustratører
Personer fra Fauske kommune
Mathias von Brudzewo-Mielzynski

Mathias von Brudzewo-Mielzynski (født Maciej Ignacy Przecław Mielżyński) (1869–1944) var en polsk adelig godseier, kavalerioffiser og politiker.

Han ble født inn i den polske adelen som sønn av grev Karl (Karol) von Brudzewo-Mielczynski, som eide riddergodset i Köbnitz (Chobienice) i daværende Provinsen Posen i Kongeriket Preussen, og grevinne Emilia von Bnin-Bnińska.

Han fikk sin skolegang i Berlin, Lissa og Schneidemühl, hvoretter han forfulgte sine kunstneriske interesser som elev ved malerskolen i München. Han innredet også sitt eget atelier. Deretter søkte han en militær utdannelse og tjenestegjorde i mange år som befal ved det 1. prøyssiske kyrassérregiment i Breslau.

I 1897 tok han avskjed fra militæret og vendte tilbake til godset i Köbnitz. Han skrev også om politikk og litteratur for polske aviser. I 1903 ble han innvalgt i den tyske Riksdagen fra Posen, som representant for Den polske listen. Høsten 1909 ble han bøtelagt for å ha uttalt på et offentlig møte at «tyskerne behandlet polakkene som beist og ville dyr».

Han giftet seg i 1896 med grevinne Felicia von Potocka. De fikk en sønn, som ble oppdratt av farbroren og ble kunstmaler i Posen; og to døtre, som ble oppdratt i et kloster i Galicia. Etter 1902 var ekteskapet konfliktfylt som følge av grevinnens gjentatte utroskap. De var separert i 2½ år, men fant sammen igjen i september 1913.

Like før jul i 1913 skjøt han og drepte sin hustru og hennes nevø og elsker, grev Alfred von Mianczynski. Han hevdet å ha handlet i affekt og truffet grevinnen med et uhell. Han meldte seg selv for politiet morgenen etter og trakk seg fra Riksdagen, men fikk ikke etterkommet sine anmodninger om å bli løslatt fra varetekt mot kausjon. Juryutvelgelsen tidlig i 1914 hadde sterke nasjonale overtoner, fordi forsvaret motsatte seg alle tyske embedsmenn og godseiere, og aktor alle polakker, så juryen måtte bestå av «prøyssiske småbønder og kontorister». Karaktervitner og brev som ble fremlagt for retten, gjorde at retten fant det bevist at grevinnen og hennes nevø hadde hatt et utenomekteskapelig forhold lenge før drapene, og grevinnen en rekke andre forhold. Grev Brudzewo-Mielzynski ble frikjent. Den pikante saken ble omtalt i aviser over hele verden, også i Norge.

Han kjempet for tyskerne under den første verdenskrig. Deretter ble Polen en selvstendig republikk, og Brudzewo-Mielzynski ble snart oberstløytnant i den polske hæren. I 1921 han en ledende skikkelse i den tredje oppstanden i Øvre Schlesien og gikk under pseudonymet Nowina Doliwa.

Under den andre verdenskrig bodde han i Warszawa og Wien under oppsyn av Gestapo.

Grev Brudzewo-Mielzynski var gudfar til prins Bernhard zu Lippe-Biesterfeld, senere prinsgemal av Nederland.

Referanser

Eksterne lenker 

Polske offiserer
Prøyssiske politikere
Personer fra Wolsztyn fylke
Fødsler i 1869
Dødsfall i 1944
Moussa Wagué

Moussa Wagué (født 4. oktober 1998) er en senegalesisk fotballspiller som spiller for den kroatiske klubben HNK Gorica.

Landslaget
Han ble tatt ut i s tropp til VM i fotball 2018 i Russland.

Den 25. juni 2018 scoret han sitt første landslagsmål for  mot .

Referanser

Eksterne lenker 
 

Senegalesiske fotballspillere
Spillere i Fotball-VM 2018
Spillere i Afrikamesterskapet 2019
Fotballspillere for KAS Eupen
Fotballspillere for FC Barcelona B
Fotballspillere for FC Barcelona
Fotballspillere for OGC Nice
Fotballspillere for PAOK FC
Fotballspillere for HNK Gorica
Personer fra Bignona
Fødsler i 1998
Alfred Gomis

Amigo Alfred Junior Gomis (født 5. september 1993) er en italiensk-senegalesisk fotballspiller som spiller for den franske klubben Stade Rennais FC.

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Senegalesiske fotballspillere
Italienske fotballspillere
Spillere i Fotball-VM 2018
Spillere i Fotball-VM 2022
Spillere i Afrikamesterskapet 2019
Fotballspillere for Torino FC
Fotballspillere for FC Crotone
Fotballspillere for US Avellino
Fotballspillere for AS Cesena
Fotballspillere for Bologna FC
Fotballspillere for Salernitana Calcio 1919
Fotballspillere for SPAL 1907
Fotballspillere for Dijon FCO
Fotballspillere for Stade Rennais FC
Personer fra Ziguinchor
Fødsler i 1993
UAZ-452

UAZ-452 er en serie off-road-biler produsert i bilfabrikken Uljanovsk (UAZ) siden 1965. Forgjengeren UAZ-450 (produsert i perioden 1958-1966) var basert på chassis og motor av GAZ-69 jeep.

Varianter
 UAZ-452 – kassevogn
 UAZ-452A – ambulanse, også kjent som "Sanitarka", men betegnelsen "pillen/tabletten" [russisk: "таблетка").
 UAZ-452AS – ambulanse for arktiske områder
 UAZ-452DG – eksperimentell 6x6 versjon

I mars 2011 hadde modellene 39625, 3962, og 2206 fått oppgraderinger, som består av ABS-bremser, servostyring, sikkerhetsbelter og Euro-4 motor som standard utstyr.

Referanser

Eksterne lenker 
 UAZ offisielle nettsted
 UAZ-452 offisielle nettsted
 Artikkel på Buhanka om UAZ-452

Feltvogner
Terrengkjøretøyer
Tidligere bilprodusenter
Syam Ben Youssef

Syam Ben Youssef (født 31. mars 1989) er en franskfødt tunisisk fotballspiller som spiller for den tyrkiske klubben Kasımpaşa SK.

Landslaget
Han ble tatt ut i s tropp til VM i fotball 2018 i Russland.

Referanser

Eksterne lenker 
 

Tunisiske fotballspillere
Franske fotballspillere
Spillere i Fotball-VM 2018
Spillere i Afrikamesterskapet 2017
Fotballspillere for Leyton Orient FC
Fotballspillere for FC Astra Giurgiu
Fotballspillere for SM Caen
Fotballspillere for Espérance Sportive de Tunis
Fotballspillere for Kasımpaşa SK
Franskmenn av algerisk opphav
Personer fra Marseille
Fødsler i 1989
Youssef Msakni

Youssef Msakni (født 28. oktober 1990) er en tunisisk fotballspiller som spiller for den qatarske klubben Al-Arabi SC (Qatar), på lån fra Al-Duhail SC.

Landslaget 
Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Tunisiske fotballspillere
Spillere i Fotball-VM 2022
Spillere i Afrikamesterskapet 2010
Spillere i Afrikamesterskapet 2011
Spillere i Afrikamesterskapet 2012
Spillere i Afrikamesterskapet 2013
Spillere i Afrikamesterskapet 2015
Spillere i Afrikamesterskapet 2017
Spillere i Afrikamesterskapet 2019
Spillere i Afrikamesterskapet 2021
Fotballspillere for Lekhwiya SC
Fotballspillere for Espérance Sportive de Tunis
Fotballspillere for Al-Duhail SC
Fotballspillere for KAS Eupen
Fotballspillere for Al-Arabi SC (Qatar)
Fødsler i 1990
Bilden kirke

Bilden kirke var en kirke ved gården Østre Bilden (gnr. 111) i Tingelstad i Gran kommune i Innlandet fylke. Den antas å stamme fra middelalderen, men eldste bevarte skriftlige vitnesbyrd er i Povel Huitfeldts stiftsbok, som omtaler «Bildenne Annexa» under Nikolaikirken, Grans hovedkirke. Av Jens Nilssøns visitasrapport fra 1590-tallet fremgår det at kirken er ute av bruk, og at den er av tre. Det siste gjør det nærliggende å anta at det dreide seg om en stavkirke, noe Lorentz Dietrichson gjorde i sitt verk om stavkirker. I 1732 var kirken forsvunnet, men i 1627 hadde doktor Peder Alfsøn besøkt den øde kirken og laget en tegning av antependiet, som i tillegg til illustrasjoner hadde en runeinnskrift. Antependiet ble meldt forsvunnet i 1743, og Alfsøns tegning er eneste kjente illustrasjon av en gjenstand fra kirken. Tegningen inngår i Den arnamagnæanske samling.

Referanser

Litteratur 
 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 84
 

Revne stavkirker
Tidligere kirker i Innlandet
Kulturminner i Gran
Kirker i Gran
Dvergsten kapell

Dvergsten kapell var en stavkirke ved gården Dvergsten i Tingelstad i Gran kommune, Innlandet fylke. Kapellet var viet til den hellige Katarina.

Kapellet var ute av bruk i 1590-årene, da Jens Nilssøn hadde det med i en oppramsing av ødekirker: «Noch it capell ligger ved en gaard heder Duergesteenn kallis S. Karins capell.» Sorenskriveren forteller i 1743 at kapellet er «bygt af reiseplancher med spidse taarne paa» (altså en stavkirke), og at det brukes som «foederhus». Lite annet synes kjent om selve bygget, som ifølge Riksantikvaren stod på et høydedrag vest for nevnte gård.

Referanser

Litteratur 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 86
 
 

Revne stavkirker
Tidligere kirker i Innlandet
Kulturminner i Gran
Kirker i Gran
Bjørge stavkirke

Bjørge kirke var en stavkirke ved gården Bjørge (gnr. 236) i Gran kommune, Oppland (fra 2020 Innlandet fylke). 

Kirken er omtalt i forbindelse med jordskifter i middelalderen, og ifølge et dokument fra 1341 var den i sin tid sognekirke. I 1570-årene var kirkens jordegods lagt under Nikolaikirken, og inventaret var overført til Hamar domkirke. I Jens Nilssøns visitasskildring fra 1590-årene omtales kirken blant «De kircker, som icke giøris tieniste vdi». Kallsboken fra 1732 omtaler kirken som en trekirke, og sorenskriver Wisløff sier mer konkret i sin redegjørelse fra 1743 at den var av reisverk (altså stavkirke) og hadde hatt et senere påsatt, spisst tårn, men at den var falt sammen.

Referanser

Litteratur 
 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 88
 

Revne stavkirker
Tidligere kirker i Innlandet
Kulturminner i Gran
Kirker i Gran
Horgen stavkirke

Horgen kirke var en stavkirke ved Horgen-gårdene (gnr. 279 og 280) i Gran kommune, Innlandet fylke. Den var anneks til Nikolaikirken, Grans hovedkirke. I 1570-årene var kirkens jordegods lagt under Nikolaikirken og inventaret overført til Hamar domkirke. I Jens Nilssøns visitasskildring fra 1590-årene omtales kirken som øde, altså ute av bruk. I sorenskriverens redegjørelse fra 1743 sies det at kirken var «bygt af reiseplancher med spidse taarne paa», altså en stavkirke. Den var imidlertid «nedfalden». Ifølge Riksantikvaren er det funnet et gravfelt i forlengelsen av gårdstunet mot sør.

Referanser

Litteratur 
 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 89
 

Revne stavkirker
Tidligere kirker i Innlandet
Kulturminner i Gran
Kirker i Gran
Kjos kirke

Kjos kirke stod ved gården Øvre Kjos (gnr. 33) nordvest for Brandbu tettsted i Gran kommune, Innlandet fylke. Sognet er omtalt på 1300-tallet, men på 1500-tallet var kirken anneks til Tingelstad. I 1570-årene fortelles det at Kjos' kirkegods er lagt under Tingelstad og inventaret overført til Hamar domkirke. Jens Nilssøn bekrefter i sin visitasrapport (1594) at kirken er ute av bruk. Kallsboken fra 1732 omtaler kirken som en trekirke — formodentlig en stavkirke — som fortsatt står, men i 1743 melder sogneprest Hannibal Hammer at den er borte. Nicolay Nicolaysen hevder: «Paa Øvre Kjos stod tilforn en kirke eller et kapel af stavverk.» Deler av en portalplanke ble observert på gården i 1811, men er siden forsvunnet.

Referanser

Litteratur 
 
 Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 87
 

Revne stavkirker
Tidligere kirker i Innlandet
Kulturminner i Gran
Kirker i Gran
Bassem Srarfi

Bassem Srarfi (født 25. juni 1997) er en tunisisk fotballspiller. Han spiller for den belgiske klubben SV Zulte Waregem.

Landslaget 
Srarfi ble tatt ut i s tropp til VM i fotball 2018 i Russland.

Referanser

Eksterne lenker 
 

Tunisiske fotballspillere
Spillere i Fotball-VM 2018
Fotballspillere for Club Africain
Fotballspillere for OGC Nice
Oiratkonføderasjonen

De fire oirater (Dorben Oirad), også kjent som alliansen av de fire oiratiske stammer eller den oriatiske konføderasjon (mongolsk: Дөрвөн Ойрад) var en konføderasjon av oriatiske stammer, som markerte begynnelsen på de vestlige mongoler i mongolsk historier.

Selv om de østlige mongoler og tallrike historikere bruker benevnelsen «fire oirater», er det ingen enighet om identiteten til de fire opprinnelige stammer. Det antas at disse stammene refererer til Choros, Torghit, Dörbet Oirat og Khoid, men det er også en teori om at oiratene utgjorde politisk-etniske grupper som bestod av flere mannslinjer.

Referanser

Stepperike
Stater og territorier etablert i 1399
Stater og territorier opphørt i 1634
Sentral-Asia
Bjøråa kraftverk (Høylandet)

Bjøråa kraftverk (Høylandet) er et vannkraftverk ved Innerfolda i Høylandet kommune i Trøndelag.

Det er et elvekraftverk som utnytter et fall på 70 meter i Bjøråa.

Installert effekt er 20 kW fra en peltonturbin. Årsproduksjon er 0,02 GWh.

Kraftverket er trykkreduksjon for vanntilførsel til et settefiskanlegg, som nå er nedlagt.

Kilder
 
 NVE vannkraftdatabase

Mikrokraftverk i Trøndelag
Byggverk i Høylandet
Kraftverk etablert i 1999
Tellef Raabe

Tellef Solbakk Raabe (født 25. januar 1991) er en norsk låtskriver og artist fra Ålesund. Han er den eldre broren til artisten Sigrid Raabe.

Raabe ga ut debutalbumet idiographic i Norge på plateselskapet Riot Factory i 2016, og internasjonalt på Shapes Recordings i 2017. Sangen «flying on the ground» (2016) ble hyppig spilt på radio, særlig i Norge, Tyskland og Tyrkia.  

Tellef Raabe har også komponert musikk for teaterforestillinger og filmer.

Raabe tar en doktorgrad i medievitenskap ved University of Cambridge i England, der han skriver om norske avisers finansieringsmodeller. Raabe er spaltist i bransjeavisen Medier24.

Diskografi 
2018 idiographiX (album, remikser) 
2017 idiographic (album, internasjonal utgave) 
2016 idiographic (album, norsk utgave) 
2015 gymnopaedia (EP)
2015 dear Aphrodite / bedroom lights (single)
2014 å sove med øynene åpne (album, med Dunkelvolt)
2014 of Smith's friends (EP)
2013 kindred (EP)
2012 stranger than the rest (EP)

Referanser 

Norske musikere
Norske låtskrivere
Personer fra Ålesund kommune
Achraf Hakimi

Achraf Hakimi Mouh (født 4. november 1998) er en spanskfødt marokkansk fotballspiller som spiller for den franske klubben Paris Saint-Germain FC.

I 2020 ble han kåret av den afrikanske fotballunionen (Confédération Africaine de Football – CAF) til årets mest lovende fotballtalent.

Landslaget 
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Marokkanske fotballspillere
Spanske fotballspillere
Spillere i Fotball-VM 2018
Spillere i Fotball-VM 2022
Fotballspillere for Real Madrid Castilla
Fotballspillere for Real Madrid CF
Fotballspillere for BV Borussia 09 Dortmund
Fotballspillere for FC Internazionale Milano
Fotballspillere for Paris Saint-Germain FC
Fouad Chafik

Fouad Chafik (født 16. oktober 1986) er en franskfødt marokkansk fotballspiller som spiller for den sveitsiske klubben FC Lausanne-Sport.

Referanser

Eksterne lenker 
 

Marokkanske fotballspillere
Franske fotballspillere
Spillere i Afrikamesterskapet 2017
Fotballspillere for FC Istres
Fotballspillere for Stade Lavallois
Fotballspillere for Dijon FCO
Fotballspillere for FC Lausanne-Sport
Personer fra departementet Drôme
Fødsler i 1986
Hakim Ziyech

Hakim Ziyech (født 19. mars 1993) er en nederlandskfødt marokkansk fotballspiller som spiller for den engelske klubben Chelsea FC.

Den 13. februar 2020 ble Chelsea enige med Ajax om en overgang for Ziyech. Den 23. februar 2020 skrev han under en femårs-kontrakt med Chelsea.

Landslaget
Han ble tatt ut i s tropp til VM i fotball 2018 i Russland.

Den hittil siste landskampen Ziyech har spilt var en vennskapskamp mot  i juni 2021. Siden da har han vært utelatt fra landslagstroppen.
Marokkos landslagstrener Vahid Halilhodžić begrunnet utelatelsen av Ziyech fra troppen til Afrikamesterskapet i 2022 med at oppførselen hans ikke er forenelig med spill på landslaget. Halilhodžić viste også til at Ziyech under Afrikamesterskapet i 2019 var den enkeltspilleren på laget som mottok sterkest kritikk og ble buet på.

Han ble tatt ut i s tropp til VM i fotball 2022 i Qatar.

Meritter 
Chelsea FC
 UEFA Super Cup (1): 2021

Referanser

Eksterne lenker 
 

Marokkanske fotballspillere
Nederlandske fotballspillere
Spillere i Fotball-VM 2018
Spillere i Fotball-VM 2022
Fotballspillere for SC Heerenveen
Fotballspillere for FC Twente
Fotballspillere for AFC Ajax
Fotballspillere for Chelsea FC
Fødsler i 1993
Personer fra Dronten